আমেৰিকাত চলিত বছৰটোত ৬০০তকৈও অধিক গুলীচালনাৰ ঘটনা সংঘটিত হৈছে (Mass shooting case in US this year)। য'ত বহু নিৰীহ লোক নিহত হোৱাৰ লগতে বহু লোক ঘূণীয়া হৈ পৰিছে । সেয়ে দেশখনত বন্দুক আইন অধিক কঠোৰ হোৱাটো কামনা কৰিছে ৰাষ্ট্ৰপতি জ' বিডেনে ।
অসম-মেঘালয় সীমান্তত সংঘটিত হিংসাত্মক ঘটনা সন্দৰ্ভত এইবাৰ প্ৰতিক্ৰিয়া ব্যক্ত কৰিছে কংগ্ৰেছৰ জ্যেষ্ঠ নেতা তথা প্ৰাক্তন বন মন্ত্ৰী এতুৱা মুণ্ডাই (Atuwa Munda reacts on Assam Meghalaya border Firing issue) । দুয়োখন ৰাজ্যৰ মুখ্যমন্ত্ৰী পৰ্যায়ৰ কেইবালানি আলোচনা হোৱাৰ পাচতো এনে ধৰণৰ হিংসাত্মক ঘটনা সংঘটিত হোৱাতো দুৰ্ভাগ্যজনক আখ্যা দিছে প্ৰাক্তন মন্ত্ৰীগৰাকীয়ে । এইক্ষেত্ৰত মুখ্যমন্ত্ৰী পৰ্যায়ৰ আলোচনা আৰু সিদ্ধান্তক তলৰ পৰ্যায়ৰ বিষয়া তথা সৰ্ব-সাধাৰণে গ্ৰহণ কৰা নাই বুলি উল্লেখ কৰে জ্যেষ্ঠ কংগ্ৰেছ নেতাগৰাকীয়ে ।
লাচিত বৰফুকনক হিন্দু নেতা সজোৱা সন্দৰ্ভত দিছপুৰ সমষ্টিৰ বিধায়ক অতুল বৰাৰ তীব্ৰ প্ৰতিক্ৰিয়া (MLA Atul Bora on Lachit Barphukan) । আহোম সেনাপতিগৰাকীয়ে অসমত বাস কৰা হিন্দু, খ্ৰীষ্টান, মুছলমান, জৈন, বৌদ্ধ ধৰ্মালম্বী লোকৰ সুৰক্ষাৰ বাবে মোগলৰ বিৰুদ্ধে যুদ্ধ কৰি অসমক সুৰক্ষা প্ৰদান কৰিছিল বুলি উল্লেখ বিধায়কগৰাকীৰ (Lachit Barphukan fought for the security of Assam) ।
এইবাৰ যোৰহাট চিকিৎসা মহাবিদ্যালয়ত অনুষ্ঠিত হ'ব উত্তৰ পূৱৰ সাতখন ৰাজ্যৰ প্ৰসূতি চিকিৎসক সমাৰোহ (Jorhat Medical College) । ২ ডিচেম্বৰৰ পৰা ৪ ডিচেম্বৰলৈ তিনিদিনীয়া কাৰ্যসূচীৰে অনুষ্ঠিত হ'ব এই সমাৰোহ (NEOGSCON 2022) । বৃহস্পতিবাৰে যোৰহাট প্ৰেছ ক্লাৱত আয়োজিত এক সংবাদমেলত এই কথা সদৰী কৰে আয়োজক সমিতিৰ সম্পাদিকা ডাঃ প্ৰনবিকা মহন্ত গোস্বামী আৰু সভাপতি অমল ফুকনে । এই সমাবেশৰ অংশস্বৰূপে অস্ত্ৰোপচাৰ আৰু আলট্ৰাচাউণ্ডৰ ওপৰত এখনি বিশেষ কৰ্মশালাৰো আয়োজন কৰা হ'ব ।
